red wine is useful not only for depression patients but also sufferers of diabetes|डिप्रेशन ही नहीं डायबिटीज के मरीजों के लिए भी फायदेमंद है रेड वाइन! | lifestyle - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
डिप्रेशन ही नहीं डायबिटीज के मरीजों के लिए भी फायदेमंद है रेड वाइन!
Updated: July 30, 2019, 11:50 AM IST
शराब कभी फायदेमंद नहीं हो सकती यह बात जितनी सच है उतना ही सही यह तथ्य भी है कि 'रेड वाइन' में शुद्ध रूप से शराब के गुण हैं. रेड वाइन काले अंगूर से बनाई जाती है और सेहत के लिए कई मायनों में फायदेमंद भी मानी जाती है. अभी हाल ही इससे जुड़ी एक स्टडी में यह बात सामने आई है जिसमें बताया गया है कि रेड वाइन में पाया जाने वाला रेज्वेराट्रोल, डिप्रेशन और ऐंग्जाइटी को कम करने में मदद करता है.
लेकिन क्या आपको पता है कि रेड वाइन डायबिटीज के मरीजों के लिए भी फायदेमंद होती है. यह ब्लड में शर्करा (sugar) के स्तर को कम कर देती है और इन्सुलिन स्त्राव को भी प्रोत्साहित करती है.
इनमें मौजूद पोलीफेनॉल एंटीऑक्सीडेंट्स LDL कोलेस्ट्रॉल को कम करते हैं, जो दिल के लिए भी फायदेमंद है और वजन संतुलित रखने में मददगार भी.
रेड वाइन आयरन, मैग्नीशियम, विटामिन बी6 और विटामिन सी से भरपूर होती है. इसके अलावा इसमें प्रोएंथोसायनीडीन्स और रेज्वेराट्रोल जैसे एक्टिव एंटीऑक्सीडेंट होते हैं जो आपकी इम्यूनिटी बढ़ाते हैं.
सेहत के लिए फायदेमंद होने के साथ ही रेड वाइन हमारी त्वचा के लिए भी अच्छा होता है. यह हमारे स्किन को जवां रखने में मदद करता है.
First published: July 30, 2019, 11:50 AM IST